Organisasie 'geskok' dat Ramaphosa appelleer | Maroela Media
Die staatsprokureur het Vrydag kennis gegee dat pres. Cyril Ramaphosa sal appelleer teen 'n volbank beslissing van die Pretoriase hooggeregshof dat voormalige president Jacob Zuma onwettig, irrasioneel en ongrondwetlik opgetree het toe hy deelgeneem het aan die afskaffing van die tribunaal van die Suider-Afrikaanse Ontwikkelingsgemeenskap (SAOG).
Dié besluit is deur AfriForum as 'n "skokkende wending" bestempel.
Maroela Media het vroeër berig regterpresident Dunstan Mlambo het op 1 Maart vanjaar die eenparige beslissing van 'n volbank hooggeregshofregters in die hof gelewer. Dit kom nadat die Prokureursorde van Suid-Afrika in April 2015 'n aansoek gebring het om die optrede van Zuma, asook dié van die minister van justisie, Michael Masutha, en die minister van internasionale betrekkinge en samewerking, Maite Nkoana-Mashabane, ongrondwetlik te verklaar met betrekking tot die SAOG 2014-protokol.
"President Ramaphosa se besluit om teen die beslissing te appelleer, kom as 'n skok omdat die algemene verwagting was dat die Ramaphosa-administrasie 'n groter premie op die oppergesag van die reg sou plaas as wat sy voorganger gedoen het," het Willie Spies, AfriForum-woordvoerder en -regsverteenwoordiger, Vrydag gesê.
Spies het gesê die hoofregter sal binnekort direktiewe oor die aansoek om verlof tot appèl uitreik, asook die boere se aansoek om bekragtiging van die hofaansoek.
En daar is mense CR met hulle lewens vertrou … Hoe gouer tot die besef gekom word dat hy 'n versteekte agenda het, hoe beter.
CR se wittebrood is verby, sy ware kleure kom nou uit! Wil nie weet wat lê nog voor nie!
Dit behoort eerder te verwagte te wees en nie 'n skok nie. Uit ons oogpunt geld hoër beginsels van die reg. Die regering sal alles appelleer wat hulle hoegenaamd kan, want die meerderheidsparty se beskouing is dat die wit minderheid eenvoudig hul vyande is.
Soos ons almal weet regeer zuma…… Ramaposha en Malema die kontienent Suid Afrika hier gaan nog groot dinge gebeur speeltyd is verby vir die suid afrikaners nuwe geld eenheid… Grense wat oop gegooi word vir die hele Afrika